Йоматау (Өфө районы)

**Йоматау** () — Башҡортостандың Өфө районындағы ауыл. 2010 йылдың 14 октябренә ҡарата халыҡ һаны 1598 кеше.
Почта индексы — 450571, ОКАТО коды — 80252880004.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Өфө): 38 км
* Ауыл советы үҙәгенә тиклем (БАССР-ҙың 15 йыллығы исемендәге Йоматау шифаханаһы): 8 км
* Яҡындағы тимер юл станцияһы (Санаторная): 0 км
## Тарихы
Йоматау ауыл Советы (Өфө районы) үҙәге, тимер юл станцияһы. Район үҙәгенән көньяҡк-көнбайышҡа табан 38 саҡрым алыҫлыҡта Дим йылғаһы буйында урынлашҡан. Ауылға XVIII быуат башында Өфө өйәҙендә поручик, тыуған яҡты өйрәнеүсе-тарихсы, этнограф, йәмәғәт эшмәкәре Василий Степанович Юматовтың алпауыт крәҫтиәндәре нигеҙ һала. Ауылға уның фамилияһы бирелгән, шулай уҡ Лагерь, Алағар исемдәре менән билдәле булған. Хәҙерге ауыл урынында алпауыт усадьбаһы һәм 10 ихатаның торағы урынлашҡан. Йоматау ауылының тәүге кешеләре — Емельянов, Васильев, Варламов, Корнилов Михаил, Корнилов Дмитрий, Кудряшов Иван, Корнилов Иван. Һуңынан Ларин үҙ крәҫтиәндәренә ер һатып алған, һөҙөмтәлә ун ике крәҫтиән ихатаһынан урам барлыҡҡа килгән. 1865 йылда 14 йортта 80 кеше йәшәгән. Игенселек менән шөғөлләнгәндәр. 1906 йылда бакалея кибете теркәлгән. Ваҡыт уҙыу менән ауыл үҫешә. Тимер юл быға ҙур этәргес була, шул уҡ исемдәге станция төҙөлә. 1934 йылдан ауылдан 1 саҡрым алыҫлыҡта «Йоматау» шифаханаһы асыла. «Йоматау» шифахана хеҙмәткәрҙәре һәм хеҙмәтләндереүсе персонал иҫәбенә халыҡ һаны арта. Бөйөк Ватан һуғышы йылдарында ауылға илдең көнбайыш райондарынан ҡасаҡтар күсеп килә, уларҙың күбеһе бында даими йәшәргә ҡала. Ауылда яңы йорттар төҙөлә. 1977 йылда Йоматау ауыл советы барлыҡҡа килә. Уға биш тораҡ пункт инә: Йоматау ауылы, «Йоматау» шифаханаһы, Йоматау ауыл хужалығы техникумы, Йоматау станцияһы, Опто ауылы. Әлеге ваҡытта ауылда 3785 кеше йәшәй. Ауыл эргәһендә Йоматау тәжрибә урман культуралары массивы урынлашҡан, ул тәбиғәт ҡомартҡыһы булып тора. Халҡы: 1906 йылда — 181 кеше; 1920 йылда — 199 кеше; 1939 йылда — 229 кеше; 1959 йылда — 329 кеше; 1989 йылда —876 кеше; 2002 йылда —1246 кеше; 2010 йылда — 1598 кеше. Урыҫтар, башҡорттар, татарҙар йәшәй (2002). Халҡы «Йоматау» шифаханаһында эшләй. Урта мәктәп, амбулатория, наркология диспансерының № 1 реабилитация үҙәге бар.

## Урамдары
Исемдәре:

Ҡайын урамы 

Яҙғы урам ()

Сейә урамы  ()

Высоковольтная  урамы  ()

Гагарин урамы ()

Арғы урам  ()

Тимер юл урамы ()

Йондоҙ урамы () 

Ҡыҫҡа урам( )

Локомотив-1 (тер. ДНТ) () 

Туғай урамы ()

Миңзәлә урамы ()

Тыныслыҡ урамы (())

Йәштәр урамы ()

Йәштәр тыҡрығы () 

Нева урамы () 

Яңы урам ()

Күл урамы  ()

Парк урамы () 

Переезд урамы ()

Ялан урамы ()

Йәйғор урамы ()

Шишмә урамы ()

Шишмә тыҡрығы ()

Рәсәй урамы ()

Яҡты урам ()

Ауыл урамы 

Дан урамы ()

Уральская (улица) ()

Фрунзе урамы ()

Сәскә урамы ()

Үҙәк урам () 

Үҙәк тыҡрыҡ ()

Мәктәп урамы  ()

Шоссе урамы () 

Көньяҡ урам ()

Йоматау урамы () 

## Билдәле шәхестәре
* Кокин Валерий Иванович (18 сентябрь 1956 йыл — 15 ғинуар 2012 йыл) — хәрби хеҙмәткәр һәм дәүләт эшмәкәре, ғалим-философ. 2006—2012 йылдарҙа Наркотиктарҙың законһыҙ әйләнешен контролдә тотоу буйынса федераль хеҙмәттең Башҡортостан Республикаһы буйынса идаралығы етәксеһе, полиция генерал-лейтенанты. Философия фәндәре кандидаты.
### Эшләгән билдәле шәхестәр
* Исламов Фидус Әмир улы (; 19 август 1946 йыл) — ғалим-зоотехник, дәүләт хеҙмәткәре, юғары һәм махсус урта мәктәп эшмәкәре. 1986 йылдан Башҡорт АССР-ы Ауыл хужалығы министрлығының баш зоотехнигы, 1991 йылдан — Министрҙар Советының баш белгесе, 1994 йылдан — Министрҙар Кабинетының бүлек мөдире урынбаҫары, 2001 йылдан — Башҡортостан ауыл хужалығы кадрҙарын яңынан әҙерләү һәм уларҙың квалификацияһын күтәреү институты проректоры, 2003 йылдан — Йоматау аграр техникумы директоры. Ауыл хужалығы фәндәре докторы (2000), профессор (2001).

## Фоторәсемдәр

Файл:Yumatovo center 2.jpg|«Йоматау» шифаханаһы

Файл:Sanatornaya Ufa-Chismy.jpg|Йоматау станцияһы



## Иҫкәрмәләр

## Һылтанмалар
* 
* Юматовский сельсовет/ Йоматау ауыл Советы
* «Налог Белешмәһе» статистикаһында Йоматау ауылы